Tervetuloa katselemaan Katselkaa Herran tekoja -ohjelmaa.
Ohjelmasarja kertoo Jumalan johdatuksesta.
Olimme tulleet noin puolentoista kuukauden matkalta -
Amerikassa ja Nicaraguassa ja tulimme Norjan kautta Suomeen.
Norjassa söimme pikaruokaravintolassa.
Viereisessä pöydässä istui nuoria.
Kuulimme, kun he puhuivat uskonasioista.
Ymmärsimme, että taisivat pilkata uskovaista.
Nauroivat hänelle jollain tavalla. Niina kuuli sen ja sanoi: -
"Oletteko tekin uskossa?"
He naurahtivat ja sanoivat, että ei, eräs heidän ystävänsä on.
Niina kertoi heille Jeesuksesta, ja he nauroivat.
Katsoin sitä tilannetta ja päätin avata suuni.
Sanoin: "Mitä nauramista siinä on? Mitä nauramista tässä on?"
Sanoin: "Vain mieletön voi nauraa tällaisille asioille."
Sanoin aika voimakkaastikin. Mutta ajattelin, että se on totuus.
Se on niin totta kuin voi olla. Ja heille tulee kertoa totuus.
Sanoin Niinalle: "Voisitko kertoa heille tilanteesta, kun tulit uskoon?"
Niina kertoi heille tilanteesta, jossa hän oli ajatellut päättää päivänsä, -
hän ei jaksanut elää.
Sitten hän sai kokea Jeesuksen ihmeellisen armon ja pelastua.
Hän sai elämälle tarkoituksen, ja uuden elämän.
Mutta sitten hän tuli junalla kotiin päin -
muuttuneena, uudestisyntyneenä, ja matkalla juna pysähtyi.
Lumessa oli verisiä ruumiinosia.
Joku nuori oli mennyt junan alle - ja hänen päivänsä päättyivät siinä.
Niina sanoi: "Se oli niin puhuttelevaa, että se vaikutti voimakkaasti."
Hän halusi kertoa ihmisille Jeesuksesta, -
ettei kenenkään tarvitsisi Saatanan pettämänä, tuhoamana -
tuhota koko elämäänsä.
Kun Niin kertoi tuon, nuoret vakavoituivat.
Niina sanoi: "Tässä ei ole mitään nauramista.
Kyse on elämän tärkeimmistä asioista."
Vihollinen haluaa tuhota ihmisen hengen, sielun ja ruumiin.
Mutta Jeesus haluaa pelastaa. Jumala rakastaa ihmistä, -
Hän on luonut meidät. Näistä asioista siinä puhuimme.
Oli jännää, että olimme matkalla olleet tilanteessa, -
jossa jotkut olivat sylkeneet päälle, jotkut näyttäneet sormimerkkejä.
Jotkut olivat kääntäneet selkänsä rumasti meille.
Ja nyt nämä nuoret nauroivat. Kerroinkin heille heti alussa, -
että näin oli matkalla tapahtunut, ja nyt te nauratte.
Nuoret vakavoituivat. Yksi koitti vielä vähän nauraa, -
mutta, kun toiset olivat vakavia, ei hänkään enää nauranut.
Lopulta nauramista vielä yrittänyt ehkä häpesi toisten rinnalla -
ja sanoi: "Anteeksi."
Pyysi anteeksi. Sanoin: "On hienoa, että pyydät anteeksi."
Joskus on tarpeen puhua suoraan. Tarpeen puhua totuus.
Tai itse asiassa totuus ja rakkaus tulisi aina olla yhdessä.
Meidän tulisi puhua totuutta. Kun lähdin siitä, olin iloinen siitä, -
että näinhän Jeesuskin toimi.
Hän ei koskaan pelännyt ihmisiä. Hän pelkäsi Jumalaa.
Hän ei alistunut ihmisten ja vihollisen vallan alle koskaan.
Hän alistui vain silloin, kun Jumala tahtoi Hänen alistuvan.
Niin meidänkin tulisi toimia. Olla vain Jumalalle alamaiset.
Ei pelätä ihmisiä.
On ihmisiä, jotka ajattelevat, että heillä on jokin kohtalo.
Eräs ystävä, kun puhuimme kadotuksesta, sanoi: -
"Jos se on minun kohtaloni." Ystävät, meillä ei ole suoranaista kohtaloa.
On olemassa syyn ja seurauksen laki.
Voimme tehdä ratkaisuja elämässä ja päättää, mihin suuntaan haluamme.
Voimme päättää täällä ajassa, haluammeko mennä taivaaseen -
vai ikuiseen eroon Jumalasta, kadotukseen.
Jos haluaa mennä taivaaseen, -
kannattaa vastaanottaa pelastus Jumalalta Jeesuksessa Kristuksessa.
Niin saamme varmuuden ja tiedon, että olemme matkalla taivaaseen.
Maailma tarjoaa meille sielullista riivaajien viisautta.
Jaakob 3:14-15: "Mutta jos teillä on katkera kiivaus -
ja riitaisuus sydämessänne, niin älkää kerskatko -
älkääkä valhetelko totuutta vastaan.
Tämä ei ole se viisaus, joka ylhäältä tulee, -
vaan se on maallista, sielullista, riivaajien viisautta."
Maailmassa on tällaista viisautta. Tällaisessa viisaudessa oleva -
voi nauraa tyhmyyttään viisaille asioille, -
koska riivaajat ovat pettäneet hänet.
Pietari otti Getsemanessa miekan esiin.
Hän taisteli omin voimin ja huomasi epäonnistuneensa pahasti.
Meidän ei tarvitse taistella omin voimin eikä käyttää Jumalan Sanaa -
lyöntiaseena. Mutta totuus se on ja totuus tekee, rikkoo ja parantaa.
Purkaa ja rakentaa. Se on Jumalan Sana, joka tekee niin.
Jumalan Sana tuhoaa sen, mikä ei ole Jumalasta.
Ja tekee tilaa jumalallisille, uudelle taivaalliselle ihmiselle meissä.
Maailma tarjoaa meille vapautta, joka tuhoaa elämämme.
Mutta me tarjoamme Jeesuksen vapautta, joka pelastaa ja tuo elämän.
Hän on elämän ruhtinas, Jumalan Poika, Jeesus Kristus, Messias.
Hänessä me saamme kokea elämän. Aamen.
Olimme hiljattain tapahtumassa, jossa eri ihmiset esittelivät -
heidän työnkuviaan, yrityksiään ja laitoksiaan.
Siellä eräs mies kannusti kysymään häneltä ihan mitä tahansa.
Meidän 7-vuotias Sisu-poikamme sanoi minulle: -
"Äiti, kysytään häneltä, uskooko hän Jeesukseen."
Menin toimittamaan kysymyksen: "Sisu haluaa kysyä, -
uskotko sinä Jeesukseen." Mies jäi pitkään miettimään kysymystä.
Oli vain hiljaa ja harkitsi ihan selvästi.
Pitkän ajan päästä hän sanoi meille: -
"En oikein osaa vastata mitään tuohon kysymykseen."
Sanoin sen olevan periaatteessa kyllä tai ei.
Hän sanoi: "Kyllä jotenkin uskon, että jotain yliluonnollista on."
Siinä sain alkaa kertomaan hänelle Jeesuksen nimestä.
Siitä erityisyydestä, mikä on Jeesuksen nimen voimassa.
Nämä kaikki sanat olivat minulle tosi valmiina ja selvänä -
siksi, koska Jumala oli minulle edellisenä yönä -
ja aikaisempina päivinä puhunut tästä asiasta.
Tuntui, että tapahtumaketjun seurauksena -
Jumala oli varustanut minua sanoillaan minun sydämelleni.
Sain tulla tähän tilanteeseen, jonka Jumala oli edeltä käsin nähnyt.
Oli valmista evästä siinä tarjottavaksi hänelle.
Saimme hänelle jakaa evankeliumin.
Jeesus on voimallinen nimi ja ainut, joka voi pelastaa.
Jeesuksen nimi, Jeshua, tarkoittaa pelastajaa. Kiitos Jeesukselle.
Ajattelinkin sitä, kuinka Jumala antaa totuuden hengen ja on raikas.
Hän puolustaa meitä vihollisen ja lihan vastaväitteitä vastaan.
Hän antaa meille totuuden Sanansa ja Pyhän Henkensä kautta.
Totuuden hengen kautta.
Kiitos Herralle raikkaudesta ja raittiudesta.
Kannustan tätä niissä tilanteissa, kun teillä katsojat on itse kullakin -
kysymyksiä tai jollain toisella on teille kysymyksiä tai kyseenalaistuksia,
niin turvautukaa Raamattuun. Raamattu on Jumalan Sana.
Sieltä löytyy ne ehtymättömät iankaikkiset totuudet.
Siellä on niin viisaita sanoja.
Minulla on Raamatusta etsittynä kohta Efesolaiskirje 6:13-14: -
"Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä.
Seisokaa siis kupeet totuuteen vyötettyinä, -
ja olkoon pukunanne vanhurskauden haarniska,"
Tätä siunausta haluaisin teille jakaa ystävät, -
että saisitte pukeutua, oikein kietoutua totuuteen.
Asettua Jumalan totuuden sisälle.
Ympäröityä Jumalan Sanalla.
Runsaasti teissä eläköön Jumalan Sana.
Voisimme vielä rukoilla.
Olen erityisesti halunnut tässä hetkessä pyytää Herra -
ja muistaa tätä, että avaisit meille Pyhän Hengen kautta Sanaa.
Sinun sanojasi, kaikkia Sinun ajatuksiasi, mitä olet ilmaissut -
tässä kirjoitetussa Sanassa, Raamatussa. Avaa niitä asioita, -
joista olet puhunut suoraan profetioiden kautta.
Isä, pyydämme tätä myös seurakuntiin.
Että siellä saisi Sanasi avautua Pyhän Hengen voimassa.
Pyydämme, että kaikki armolahjat toimisivat seurakunnissa.
Siellä saisi tulla Sinun tahtosi tunnetuksi.
Se saisi tulla rakkaaksi ja julistetuksi ja koroitetuksi.
Ja tahtosi kiinnittyisi sydämiimme.
Totuutesi kiinnittyisi sydämiimme.
Kehotan katselemaan Herran tekoja ja katselemaan Herran totuutta.
Hän on itse totuus. Aamen.
Tekstitys: Satu Patovaara